pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รพ.สงขลา พัฒนาการเฝ้าระวัง “สัญญาณเตือนเข้าสู่ภาวะวิกฤต ในผู้ป่วยที่มีความเสี่ยงสูง” ช่วยเหลือผู้ป่วยได้ทันที ลดการเสียชีวิต
วันพฤหัสบดีที่ 23 มีนาคม 2566
รพ.สงขลา พัฒนาการเฝ้าระวัง “สัญญาณเตือนเข้าสู่ภาวะวิกฤต ในผู้ป่วยที่มีความเสี่ยงสูง” ช่วยเหลือผู้ป่วยได้ทันที ลดการเสียชีวิต
โฆษกกระทรวงสาธารณสุข เผย โรงพยาบาลสงขลา ได้พัฒนาแบบประเมิน “สัญญาณเตือนเข้าสู่ภาวะวิกฤตในผู้ป่วยที่มีความเสี่ยงสูง” ช่วยประเมินอาการเปลี่ยนแปลงของผู้ป่วย ดักจับอาการผิดปกติได้อย่างรวดเร็ว นําไปสู่การวางแผนดูแล เฝ้าระวัง
โฆษกกระทรวงสาธารณสุข เผย โรงพยาบาลสงขลา ได้พัฒนาแบบประเมิน “สัญญาณเตือนเข้าสู่ภาวะวิกฤตในผู้ป่วยที่มีความเสี่ยงสูง” ช่วยประเมินอาการเปลี่ยนแปลงของผู้ป่วย ดักจับอาการผิดปกติได้อย่างรวดเร็ว นําไปสู่การวางแผนดูแล เฝ้าระวัง และให้การช่วยเหลือผู้ป่วยได้ทันทีเมื่อมีอาการผิดปกติ ลดการเสียชีวิต
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) ในฐานะประธานคณะกรรมการ MIU (MOPH Intelligence Unit) กระทรวงสาธารณสุข เปิดเผยว่า ผลการวิจัยพัฒนาของโรงพยาบาลสงขลา ซึ่งมีการพัฒนาการให้บริการด้านการแพทย์และสาธารณสุข โดยได้ทบทวนข้อมูลการให้บริการใน ปี พ.ศ. 2564 ซึ่งมีผู้ป่วยในที่มีอาการทรุดลงและต้องช่วยฟื้นคืนชีพ 95 ราย ใส่ท่อช่วยหายใจ 894 ราย ย้ายเข้ารับการรักษาห้องผู้ป่วยหนัก 396 ราย และมีผู้เสียชีวิต 751 ราย ซึ่งจากการประเมินการเฝ้าระวังผู้ป่วย พบมีความเกี่ยวข้องกับการประเมินสัญญาณชีพและการเฝ้าระวังสัญญาณเตือนเข้าสู่ภาวะวิกฤต จึงมีการทําวิจัยเพื่อพัฒนาการเฝ้าระวังสัญญาณเตือนเข้าสู่ภาวะวิกฤตอย่างเร่งด่วน เพื่อเป็นแนวทางการปฏิบัติและพัฒนาสมรรถนะพยาบาลระดับปฏิบัติ ให้สามารถดูแลผู้ป่วยที่มีความเสี่ยงสูงได้อย่างมีประสิทธิภาพ ลดอุบัติการณ์ผู้ป่วยอาการทรุดและเสียชีวิตโดยไม่คาดคิด โดยศึกษาสถานการณ์และวิเคราะห์ข้อมูลผู้ป่วยจากการทบทวนเวชระเบียนผู้ป่วยทรุด 10 แฟ้ม สนทนากลุ่มหัวหน้าหอผู้ป่วยและพยาบาลวิชาชีพแกนนํา รวม 35 คน และทบทวนวรรณกรรมที่เกี่ยวข้อง เพื่อจัดทําแนวปฏิบัติ พร้อมประเมินผลในพยาบาลวิชาชีพกลุ่มตัวอย่าง 150 คน และผู้ป่วยที่มีความเสี่ยงสูงก่อนและหลังพัฒนา 200 คน
ผลการวิจัยพบว่า หากไม่มีการใช้เครื่องมือเฝ้าระวังสัญญาณเตือนเข้าสู่ภาวะวิกฤติ สมรรถนะการเฝ้าระวังภาวะวิกฤตไม่เพียงพอ ดักจับปัญหาล่าช้า ส่งผลให้รายงานแพทย์ล่าช้า แต่เมื่อใช้แบบประเมินสัญญาณเตือนก่อนเข้าสู่ภาวะวิกฤต ซึ่งออกแบบสําหรับใช้กับผู้ป่วย 2 ช่วงอายุ คือ ผู้ป่วยอายุมากกว่า 15 ปี และ ผู้ป่วยอายุ 1 เดือน – 15 ปี สมรรถนะการดูแลผู้ป่วยเสี่ยงสูงของผู้ให้บริการเพิ่มขึ้นอย่างมีนัยยะสําคัญ ส่วนผู้รับบริการพบจํานวนอุบัติการณ์ทรุดลงอย่างไม่คาดคิดน้อยลงกว่าก่อนพัฒนาทุกอุบัติการณ์
“แบบประเมินสัญญาณเตือนเข้าสู่ภาวะวิกฤตที่โรงพยาบาลสงขลาพัฒนาขึ้น ถือเป็นเครื่องมือหนึ่งที่มีประสิทธิภาพในการเฝ้าระวังอาการเปลี่ยนแปลงของผู้ป่วย เพราะช่วยตรวจจับอาการผิดปกติได้รวดเร็ว ทําให้ช่วยเหลือผู้ป่วยได้ทันท่วงที สามารถนําไปขยายผลในหน่วยบริการต่างๆ จะช่วยเพิ่มความปลอดภัยให้กับผู้ป่วยมากยิ่งขึ้น” นพ.รุ่งเรืองกล่าว
****************************** 23 มีนาคม 2566
รัฐบาลไทย-ข่าวทำเนียบรัฐบาล-รมว. ดีอีเอส ร่วมงาน ESG Day : Networking for Sustainable Growth
วันพฤหัสบดีที่ 23 มีนาคม 2566
รมว. ดีอีเอส ร่วมงาน ESG Day : Networking for Sustainable Growth
รมว. ดีอีเอส ร่วมงาน ESG Day : Networking for Sustainable Growth
วันนี้ (23 มีนาคม 2566) - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยนายณัฐพล ณัฏฐสมบูรณ์ รองปลัดกระทรวงฯ ร่วมงาน ESG Day : Networking for Sustainable Growth “เครือข่ายสู่การเติบโตที่ยั่งยืนเพื่อคนไทย” ซึ่งจัดขึ้นโดย บริษัท ไปรษณีย์ไทย จํากัด เพื่อร่วมกันออกแบบ แชร์กลยุทธ์แนวทางด้าน ESG ที่เป็นรูปธรรมสําหรับประเทศไทย โดยครอบคลุมทุกมิติ เช่น การสนับสนุนชุมชนผ่านโครงการไปรษณีย์เพิ่มสุข และแพลตฟอร์ม Thailandpostmart การใช้ยานพาหนะไฟฟ้า การนําดิจิทัลมาใช้ลดภาระด้านเอกสารด้วยแอปพลิเคชัน Prompt Post รวมทั้งการยึดมั่นการดําเนินธุรกิจด้วยความโปร่งใสตรวจสอบได้ ณ ไปรษณีย์กลางบางรัก กรุงเทพฯ
____________________
รัฐบาลไทย-ข่าวทำเนียบรัฐบาล-​รองโฆษกรัฐบาลเผย กฎหมายใหม่!  พ.ร.บ.กองทุนบำเหน็จบำนาญข้าราชการ พ.ศ.2566 เพิ่มโอกาสทวีค่าเงินออมให้สมาชิก กบข. มีผลบังคับใช้แล้ว
วันพฤหัสบดีที่ 23 มีนาคม 2566
23/03/2566
​รองโฆษกรัฐบาลเผย กฎหมายใหม่!  พ.ร.บ.กองทุนบําเหน็จบํานาญข้าราชการ พ.ศ.2566 เพิ่มโอกาสทวีค่าเงินออมให้สมาชิก กบข. มีผลบังคับใช้แล้ว
​รองโฆษกรัฐบาลเผย กฎหมายใหม่!  พ.ร.บ.กองทุนบําเหน็จบํานาญข้าราชการ พ.ศ.2566 เพิ่มโอกาสทวีค่าเงินออมให้สมาชิก กบข. มีผลบังคับใช้แล้ว
วันที่ 23 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สํานักงานคณะกรรมการกองทุนบําเหน็จบํานาญข้าราชการ (กบข.) แจ้งกฎหมายใหม่ พระราชบัญญัติกองทุนบําเหน็จบํานาญข้าราชการ (ฉบับที่ 8) พ.ศ. 2566 มีผลบังคับใช้แล้ว โดยกฎหมายฉบับนี้ได้มีการแก้ไขปรับปรุงทั้งหมด 5 ประเด็นสําคัญ เพื่อทวีค่าเงินออมให้แก่สมาชิก สรุปสาระสําคัญดังนี้
1.สมาชิก กบข. สามารถออมเพิ่มได้สูงสุด 27% ของเงินเดือน เมื่อรวมกับเงินสะสม 3% จะสามารถออมกับ กบข. ได้สูงสุดถึง 30% จากเดิมที่ออมเพิ่มได้สูงสุดเพียง 12% เท่านั้น
2.เมื่อสมาชิกเลือกหรือเปลี่ยนแผนการลงทุน จะมีผลต่อเงินทุกประเภทในบัญชีรายบุคคล ประกอบด้วย เงินสะสม เงินออมเพิ่ม เงินสมทบ เงินชดเชย และเงินประเดิม จากเดิมที่เงินประเดิม และเงินชดเชย จะถูกกําหนดให้ลงทุนในแผนหลัก สมาชิกจะไม่สามารถเลือกแผนการลงทุนได้
3. สมาชิก กบข. ใหม่ หากไม่ใช้สิทธิเลือกแผนการลงทุน กบข. จะกําหนดแผนการลงทุนเริ่มแรกเป็นแผนสมดุลตามอายุ จากเดิมที่สมาชิกใหม่จะถูกกําหนดให้อยู่ในแผนหลัก
สําหรับ 3 ประเด็นดังกล่าว มีผลบังคับใช้ตั้งแต่วันที่ 20 มีนาคม 2566 ที่ผ่านมา
ส่วนประเด็นที่ 4. สมาชิก กบข. สามารถโอนย้ายเงินจากกองทุนสํารองเลี้ยงชีพมาให้ กบข. บริหารได้ และ 5. ผู้ออมต่อกับ กบข. สามารถเลือกเปลี่ยนแผนการลงทุนได้ จากเดิม ถูกกําหนดให้ลงทุนในแผนเดิมก่อนออกจากราชการนั้น จะมีผลบังคับใช้ก็ต่อเมื่อคณะกรรมการ กบข. ประกาศหลักเกณฑ์และวิธีการที่กําหนดแล้ว ทั้งนี้ สมาชิก กบข. สามารถสอบถามข้อมูลเพิ่มเติมได้ที่ ศูนย์บริการข้อมูลสมาชิก โทร.1179
“ประเทศไทยก้าวเข้าสู่การเป็นสังคมผู้สูงอายุ ปัจจุบันประเทศไทยมีประชากรสูงอายุ 12.5 ล้านคน หรือคิดเป็นร้อยละ 19 ของประชากรทั้งประเทศ โดยคาดการณ์ว่าอีก 1 – 2 ปีข้างหน้าจะมีประชากรสูงอายุมากกว่าร้อยละ 28 ในปี 2577 ส่งผลให้มีประชากรที่อยู่ในภาวะพึ่งพิงมากขึ้น ดังนั้น ประชาชนทุกคนจึงควรมีการเตรียมความพร้อม โดยเฉพาะการออมเงินระยะยาวให้เพียงพอสําหรับการใช้จ่ายตลอดช่วงวัยเกษียณ รวมทั้งตระหนักรู้ถึงความสําคัญของการบริหารจัดการเงิน มีความรู้และทักษะทางการเงินเพียงพอที่จะนําไปประยุกต์ใช้อย่างเหมาะสมเพื่อสร้างความมั่นคงในชีวิต” นางสาวรัชดา กล่าว
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาขอพระราชทานเครื่องราชอิสริยาภรณ์ ประจำปีของสำนักงานรัฐมนตรี และสำนักงานปลัดกระทรวงเกษตรและสหกรณ์ ครั้งที่ 1/2566
วันพฤหัสบดีที่ 23 มีนาคม 2566
รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาขอพระราชทานเครื่องราชอิสริยาภรณ์ ประจําปีของสํานักงานรัฐมนตรี และสํานักงานปลัดกระทรวงเกษตรและสหกรณ์ ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาขอพระราชทานเครื่องราชอิสริยาภรณ์ ประจําปีของสํานักงานรัฐมนตรี และสํานักงานปลัดกระทรวงเกษตรและสหกรณ์ ครั้งที่ 1/2566
วันพฤหัสบดีที่ 23 มีนาคม พ.ศ. 2566 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมคณะกรรมการพิจารณาขอพระราชทานเครื่องราชอิสริยาภรณ์ ประจําปีของสํานักงานรัฐมนตรี และสํานักงานปลัดกระทรวงเกษตรและสหกรณ์ ครั้งที่ 1/2566 ผ่านการประชุมออนไลน์ (Zoom Meeting)
การประชุมดังกล่าว เพื่อรับทราบการเสนอขอพระราชทานเครื่องราชอิสริยาภรณ์ประจําปี พ.ศ.2566 และร่วมกันพิจารณาขอพระราชทานเครื่องราชอิสริยาภรณ์ ประจําปี พ.ศ.2566 ให้แก่ข้าราชการ และพนักงานราชการ ในสังกัดสํานักงานรัฐมนตรี และสังกัดสํานักงานปลัดกระทรวงเกษตรและสหกรณ์ เพื่อเสนอคณะกรรมการพิจารณาขอพระราชทานเครื่องราชฯ ในระดับกระทรวง ก่อนจะเสนอให้ปลัดกระทรวงเกษตรและสหกรณ์ลงนามในบัญชีรายชื่อผู้ที่มีคุณสมบัติครบถ้วน ส่งให้สํานักเลขาธิการคณะรัฐมนตรี ภายในวันที่ 29 เมษายน 2566 ต่อไป โดยในปี 2566 นี้สํานักเลขาธิการคณะรัฐมนตรี ได้มีหนังสือแจ้งให้ทุกหน่วยงานดําเนินการเสนอขอในระบบ Royal Decorations Nomination System เพื่อให้เกิดความเรียบร้อย ถูกต้อง ครบถ้วน ลดขั้นตอนปฏิบัติของผู้เสนอขอพระราชทานป้องกันความผิดพลาดในการนําความกราบบังคมทูล
รัฐบาลไทย-ข่าวทำเนียบรัฐบาล-นายกฯ กล่าวเนื่องในโอกาสต้อนรับเดือนรอมฎอน ประจำปี พ.ศ. 2566 (ฮ.ศ. 1444) อวยพรให้พี่น้องชาวไทยมุสลิม ได้ปฏิบัติศาสนากิจอย่างครบถ้วนสมบูรณ์ บรรลุผลสำเร็จตาม้เจตนารมณ์ทีตั้งมั่นไว้
วันพุธที่ 22 มีนาคม 2566
22/03/2566
นายกฯ กล่าวเนื่องในโอกาสต้อนรับเดือนรอมฎอน ประจําปี พ.ศ. 2566 (ฮ.ศ. 1444) อวยพรให้พี่น้องชาวไทยมุสลิม ได้ปฏิบัติศาสนากิจอย่างครบถ้วนสมบูรณ์ บรรลุผลสําเร็จตาม้เจตนารมณ์ทีตั้งมั่นไว้
นายกฯ กล่าวเนื่องในโอกาสต้อนรับเดือนรอมฎอน ประจําปี พ.ศ. 2566 (ฮ.ศ. 1444) อวยพรให้พี่น้องชาวไทยมุสลิม ได้ปฏิบัติศาสนากิจอย่างครบถ้วนสมบูรณ์ บรรลุผลสําเร็จตามเจตนารมณ์ที่ตั้งมั่นไว้ทุกประการ
วันนี้ (22 มีนาคม 2566) เวลา 19.30 น. นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวผ่านบันทึกวีดิทัศน์ เนื่องในโอกาสต้อนรับเดือนรอมฎอน ประจําปี พ.ศ. 2566 (ฮ.ศ. 1444) ออกอากาศทางเพจไทยคู่ฟ้า Facebook และสถานีวิทยุโทรทัศน์แห่งประเทศไทย ดังนี้
พี่น้องชาวไทยมุสลิมที่รักทุกท่าน ในโอกาสต้อนรับเดือนรอมฎอน ประจําปีฮิจเราะห์ศักราช 1444 อันเป็นเดือนศักดิ์สิทธิ์และเป็นห้วงเวลาสําคัญทางศาสนาอิสลาม ผมขอส่งความรัก ความระลึกถึง และความปรารถนาดี มายังพี่น้องชาวไทยมุสลิมทั่วประเทศและพี่น้องชาวมุสลิมทั่วโลก และขอแสดงความยินดีต่อพี่น้องชาวมุสลิมทุกท่าน ที่จะได้ร่วมกันปฏิบัติศาสนกิจอันประเสริฐยิ่งอย่างสมบูรณ์ตามหลักศาสนาอีกครั้ง ภายหลังสถานการณ์การแพร่ระบาดของโรคโควิด-19 คลี่คลายลง เพื่อชําระขัดเกลาร่างกายและจิตใจให้บริสุทธิ์ ยึดมั่นในการทําคุณงามความดี เอื้อเฟื้อเผื่อแผ่ระหว่างกัน และยังเป็นห้วงเวลาที่จะได้น้อมจิตรําลึกถึงพระมหาคัมภีร์อัลกุรอานอันศักดิ์สิทธิ์ อันเป็นการส่งกําลังศรัทธาต่อองค์พระผู้เป็นเจ้า นํามาซึ่งความรักและประโยชน์สุขต่อตนเอง ครอบครัว ชุมชน สังคม และประเทศ
นายกรัฐมนตรีกล่าวว่า ในโอกาสอันเป็นสิริมงคลนี้ ขออวยพรให้พี่น้องทุกท่านได้ปฏิบัติศาสนากิจอย่างครบถ้วนสมบูรณ์ บรรลุผลสําเร็จตามเจตนารมณ์ที่ตั้งมั่นไว้ทุกประการ และขออานุภาพแห่งองค์อัลลอฮฺที่พี่น้องมุสลิมทุกท่านเคารพนับถือ ได้โปรดประทานความเมตตา ความสุขสวัสดีปลอดภัย และความเจริญ มีกําลังกาย กําลังใจ รวมทั้งจิตวิญญาณที่เข้มแข็ง ดํารงตนเป็นคนดีของสังคมและมีความอารีต่อสาธารณะ เพื่อเป็นกําลังสําคัญในการสรรค์สร้างให้ประเทศชาติเจริญก้าวหน้าและมั่นคงสืบไป
รัฐบาลไทย-ข่าวทำเนียบรัฐบาล-ปลัด​กระทรวง​ยุติธรรม​ ร่วมการเสวนาทางวิชาการ​ เพื่อ​ร่วม​กันขับเคลื่อน​องค์กร​อัยการ​ให้ไปสู่การเปลี่ยนผ่านอย่าง​สร้างสรรค์​
วันพฤหัสบดีที่ 23 มีนาคม 2566
23/03/2566
ปลัด​กระทรวง​ยุติธรรม​ ร่วมการเสวนาทางวิชาการ​ เพื่อ​ร่วม​กันขับเคลื่อน​องค์กร​อัยการ​ให้ไปสู่การเปลี่ยนผ่านอย่าง​สร้างสรรค์​
ปลัด​กระทรวง​ยุติธรรม​ ร่วมการเสวนาทางวิชาการ​ เพื่อ​ร่วม​กันขับเคลื่อน​องค์กร​อัยการ​ให้ไปสู่การเปลี่ยนผ่านอย่าง​สร้างสรรค์​
ในวันพุธ​ที่​ ๒๒ มีนาคม​ ๒๕๖๖ เวลา​ ๑๐.๐๐ น.​ ณ​ ห้องเวิลด์​บอลรูม​ โรงแรม​เซ็น​ทา​รา​แกรนด์​ แอทเซ็น​ทรัลเวิลด์​ ถนนราชดําริ​ กรุงเทพ​มหานคร​ นาง​พงษ์​สวาท​ ​กาย​อรุณ​สุ​ทธิ์​ ปลัด​กระทรวง​ยุติธรรม​ ร่วมการเสวนาทางวิชาการ​ เพื่อ​ร่วม​กันขับเคลื่อน​องค์กร​อัยการ​ให้ไปสู่การเปลี่ยนผ่านอย่าง​สร้างสรรค์​ (Stronger OAG Symposium​ 2023 : A​ New​ Era of​ Justice)​ ในหัวข้อ​ Moving forward to​ the​ Better Justice​ : ความ​ยุติธรรม​บนการก้าวข้ามความ​เปลี่ยน​เเปลง​ที่ไม่เหมือนเดิม​ โดยมี พลตํารวจเอก​ ดํารงศักดิ์​ กิตติ​ประภัสร์ ผู้บัญชาการ​ตํารวจ​แห่งชาติ​ และ​นายธีรศักดิ์​ เงยวิจิตร​ เลขาธิการ​สํานักงาน​ศาลยุติธรรม​ ร่วมการเสวนา​
โอกาสนี้​ ปลัด​กระทรวง​ยุติธรรม​ ได้กล่าวในการเสวนาว่า​ ตามพระราชบัญญัติปรับปรุงกระทรวง ทบวง กรม พ.ศ. ๒๕๔๕ ได้กําหนดอํานาจหน้าที่ของกระทรวงยุติธรรมไว้​ ๒ ประการ​ คือ​ การบริหารจัดการกระบวนการ​ยุติธรรม​ และเสริมสร้าง​ และอํานวยความยุติธรรม​ในสังคม​ ผ่านการทํางาน​ของหน่วยงาน​ของกระทรวง​ยุติธรรม​ที่มีอยู่​ถึง ๑๐ กรม​ และ​ ๒​ หน่วยงาน​มหาชน​ โดยสามารถจัดกลุ่มการอํานวยความ​ยุติธรรม​ให้แก่ประชาชน​ ทั้งในส่วน​ของ​ภารกิจด้านการอํานวยความยุติธรรม​ คือ​ กรมสอบสวน​คดี​พิเศษ​ และสถาบันนิติวิทยาศาสตร์​ ด้านการบริหารจัดการกระบวนการยุติธรรม​ คือ​ กรมบังคับคดี​ กรมคุ้มครอง​สิทธิ​และ​เสรีภาพ​ ที่ให้ความช่วยเหลือ​ประชา​ช​นในเรื่องการไกล่เกลี่ยหนี้​ รวมถึงงานด้านการพัฒนา​พฤตินิสัย​ ที่มีกรมราชทัณ​ฑ์​ กรมคุมประพฤติ​ และกรมพินิจ​และ​คุ้มครอง​เด็ก​และ​เยาวชน​ ซึ่งจะเห็นได้ว่าทุกภารกิจ​ของกระทรวง​ยุติธรรม​จะแทรกอยู่​ในทุกขั้นตอน​ของกระบวน​การยุติธรรม​ ตั้งแต่ต้นน้ํา​ กลางน้ํา​ จนถึงปลายน้ํา
นอกจากนั้น เพื่อให้ก้าวทันการเปลี่ยนแปลง​ของสังคมที่รวดเร็ว​ กระทรวงยุติธรรมต้องทําให้การเข้าถึงของประชาชน​ การเข้าถึง​ของเจ้าหน้าที่​รัฐ​ สามารถเข้าถึง​ เข้าใจ​ และใช้ได้จริงอย่างมีประสิทธิภาพ​ อีกทั้งกระทรวง​ยุติธรรม​ยังทําหน้าที่​ขับเคลื่อน​กระบวนการ​ยุติธรรม​ผ่านคณะกรรมการ​ระดับชาติ​ที่สําคัญ​ ได้แก่​ คณะกรรมการพัฒนาการบริหารงานยุติธรรมแห่งชาติ หรือ​ กพยช.​ ที่มีนายก​รัฐมนตรี​เป็นประธาน​ และมีองค์ประกอบ​ครบทุกภาคส่วนของกระบวนการยุติธรรม​ร่วมเป็นคณะกรรมการ​ มีหน้าที่ที่สําคั​ญ​ในการกําหนดนโยบาย​ทิศทางการบริหารงานของกระบวนการ​ยุติธรรม​ โดยกระทรวง​ยุติธรรม​จะนํานโยบาย​มาถ่ายทอดสู่การปฏิบัติ​ และจะปรับตัวเน้นการทํางาน​เชิงรุก​เพื่อทํางานเป็นศูนย์กลางของกระบวนการ​ยุติธรรม​ให้สอดรับกับการเปลี่ยนแปลง​ของ​สังคม​ต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม เปิดรับสมัครสอบคัดเลือกบุคคลพลเรือน เข้ารับราชการเป็นข้าราชการทหาร และจ้างงานเป็นพนักงานราชการ ประจำปี 2566
วันพฤหัสบดีที่ 23 มีนาคม 2566
สํานักงานปลัดกระทรวงกลาโหม เปิดรับสมัครสอบคัดเลือกบุคคลพลเรือน เข้ารับราชการเป็นข้าราชการทหาร และจ้างงานเป็นพนักงานราชการ ประจําปี 2566
สมัครได้ตั้งแต่วันที่ 29 มี.ค. - 30 เม.ย. 2566 โดยสมัครได้ที่ http://opsd.mod.go.th หรือ http://opsd.thaijobjob.com สอมถามรายละเอียดได้ที่ 02-226 1397
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์
วันพุธที่ 15 มีนาคม 2566
รองปลัดกระทรวงเกษตรและสหกรณ์เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์
รองปลัดกระทรวงเกษตรและสหกรณ์เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์
วันพุธที่ 15 มีนาคม 2566 เวลา 9.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นผู้แทนรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์ โดยมีพลเอก ประวิตร วงษ์สุวรรณ รองนายกรัฐมนตรี เป็นประธานการประชุม
ในการนี้ ขอสรุปผลการประชุมที่เกี่ยวข้องกับกระทรวงเกษตรและสหกรณ์ โดยมีสาระสําคัญ ดังนี้ กรมชลประทาน เสนอ รายงานการประเมินผลกระทบสิ่งแวดล้อม โครงการประตูระบายน้ํากรงปินัง จังหวัดยะลา ซึ่งที่ประชุมมีมติเห็นชอบ และให้ดําเนินการตามมาตรการป้องกันและแก้ไข และมาตรการติดตามตรวจสอบ รวมทั้งแผนปฏิบัติการป้องกันและแก้ไขผลกระทบสิ่งแวดล้อมและแผนปฏิบัติการติดตามตรวจสอบผลกระทบสิ่งแวดล้อม ตามที่กําหนดไว้ในรายงานการประเมินผลกระทบสิ่งแวดล้อม (EIA) พร้อมตั้งงบประมาณเพื่อดําเนินการตามมาตรการฯ และนําความเห็นของที่ประชุมเสนอคณะรัฐมนตรีเพื่อประกอบการพิจารณา ตาม ม. 49 และ ม. 51/6 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่2) พ.ศ. 2561 ต่อไป
รัฐบาลไทย-ข่าวทำเนียบรัฐบาล-​"อนุชา" เดินหน้าขับเคลื่อนโครงการ “โคล้านครอบครัว”  แจงข่าวดี สมาชิก กทบ. กู้ยืมเงินเลี้ยง  ปลอดดอกเบี้ย หวังกระตุ้นเศรษฐกิจฐานราก สร้างคุณภาพชีวิตที่ดีให้สมาชิก กทบ.
วันพุธที่ 15 มีนาคม 2566
15/03/2566
​"อนุชา" เดินหน้าขับเคลื่อนโครงการ “โคล้านครอบครัว”  แจงข่าวดี สมาชิก กทบ. กู้ยืมเงินเลี้ยง  ปลอดดอกเบี้ย หวังกระตุ้นเศรษฐกิจฐานราก สร้างคุณภาพชีวิตที่ดีให้สมาชิก กทบ.
​"อนุชา" เดินหน้าขับเคลื่อนโครงการ “โคล้านครอบครัว”  แจงข่าวดี สมาชิก กทบ. กู้ยืมเงินเลี้ยง  ปลอดดอกเบี้ย หวังกระตุ้นเศรษฐกิจฐานราก สร้างคุณภาพชีวิตที่ดีให้สมาชิก กทบ.
วันที่ 15 มีนาคม 2566 นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานกรรมการกองทุนหมู่บ้านและชุมชนเมืองแห่งชาติ เปิดเผยว่า คณะรัฐมนตรีวันนี้ (14 มีนาคม 2566) มีมติอนุมัติการดําเนินงานโครงการโคล้านครอบครัว วงเงินงบประมาณ 5,000 ล้านบาท โดยให้ธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อให้กับกองทุนหมู่บ้านและชุมชนเมือง มีกําหนดระยะเวลา 4 ปี เพื่อเปิดโอกาสให้สมาชิกกองทุนที่เข้าร่วมโครงการฯ สามารถกู้ยืมเงินทุนสําหรับเลี้ยงโค ครอบครัวละ 2 ตัว ซึ่งคาดว่าตลอดทั้งโครงการจะสามารถจัดหาโคได้ 2 แสนตัว สําหรับ 100,000 ครอบครัว โดยประชาชนไม่ต้องจ่ายดอกเบี้ยแก่ทางธนาคาร ทางรัฐจะชดเชยดอกเบี้ยธนาคารให้ตลอดระยะเวลา 4 ปีเต็ม ในอัตราคงที่ 4% ทั้งนี้ สมาชิกกองทุนหมู่บ้านฯ ที่เข้าร่วมโครงการ จะต้องชําระคืนเงินต้นให้กองทุนหมู่บ้านฯ ให้แล้วเสร็จภายในระยะเวลา 4 ปี โดยในปีที่ 3 ให้ชําระคืนเงินต้นร้อยละ 50 ของวงเงินที่กู้ยืม และชําระคืนเงินต้นที่เหลือในปีที่ 4
นายอนุชาฯ ย้ํา พร้อมเดินหน้าขับเคลื่อนโครงการฯ ให้เกิดผลเป็นรูปธรรม มุ่งหวังให้สมาชิกกองทุนหมู่บ้านฯ ได้รับประโยชน์โดยตรง เตรียมลุยลงพื้นที่เปิดโครงการฯ สร้างความรู้ความเข้าใจให้กับสมาชิกกองทุนหมู่บ้านฯ ทั่วทุกภาคของประเทศไทย มุ่งหวังให้โครงการโคล้านครอบครัวเป็นการกระตุ้นเศรษฐกิจฐานรากและพัฒนาคุณภาพชีวิตของสมาชิกกองทุนหมู่บ้านฯ อย่างเป็นรูปธรรม มีแหล่งทุนหมุนเวียนสําหรับการกู้ยืมเพื่อการลงทุน สร้างงาน สร้างรายได้ บรรเทาผลกระทบจากสถานการณ์สภาวะเศรษฐกิจชะลอตัว ที่เป็นผลมาจากสถานการณ์การแพร่ระบาดของเชื้อโควิด-19 สถานการณ์อุทกภัย และเสริมสภาพคล่องให้กับสมาชิกกองทุนหมู่บ้านฯ ผ่านการสนับสนุนการทําปศุสัตว์ คือ การเลี้ยงโค
“การเลี้ยงโค เลี้ยงไม่ยาก สามารถคืนทุนได้เร็ว พี่น้องประชาชนมีโอกาสจับเงินหลักแสน หลักล้านได้ง่าย ผมได้ทดลองให้เกษตรกรในพื้นที่ จ.สุโขทัย 1,000 ครัวเรือนเลี้ยงโคนําร่อง พบว่าประสบผลสําเร็จ 100% โดยประชาชนสามารถปลดหนี้ และยังมีเงินเพิ่มขึ้นในครัวเรือน ผมมั่นใจว่าโครงการนี้จะช่วยให้ประชาชนที่อยู่ในระดับฐานราก โดยเฉพาะภาคการเกษตรมีความเข้มแข็ง หลุดพ้นจากความยากจน เป็นโอกาสที่ประชาชนจะมีรายได้เสริม และอาจพัฒนาเป็นอาชีพหลักในอนาคตได้ ” นายอนุชา กล่าว
รัฐบาลไทย-ข่าวทำเนียบรัฐบาล-กรมการขนส่งทางบก เผยผลการตรวจสอบวัดควันดำทั่วประเทศ ระหว่างวันที่ 1 ตุลาคม 2565 - 13 มีนาคม 2566
วันพุธที่ 15 มีนาคม 2566
กรมการขนส่งทางบก เผยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 13 มีนาคม 2566
...
กรมการขนส่งทางบก เผยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 13 มีนาคม 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ขณะนี้ประเทศไทยกําลังเผชิญปัญหาฝุ่นละอองขนาดเล็ก PM 2.5 ซึ่งส่งผลกระทบต่อการดํารงชีวิตและสุขอนามัยของประชาชน หนึ่งในสาเหตุสําคัญมาจากควันดําท่อไอเสียของรถยนต์ที่สัญจรไปมาบนท้องถนน กรมการขนส่งทางบก (ขบ.) มิได้นิ่งนอนใจในปัญหาดังกล่าว ได้ดําเนินการปรับปรุงมาตรฐานการตรวจวัดค่าควันดําจากท่อไอเสียของรถตามกฎหมายว่าด้วยการขนส่งทางบกและกฎหมายว่าด้วยรถยนต์ให้สอดคล้องตามเกณฑ์มาตรฐานค่าควันดําและวิธีการตรวจวัดที่กระทรวงทรัพยากรธรรมชาติและสิ่งแวดล้อมกําหนด การปรับปรุงมาตรฐานการตรวจวัดค่าควันดํามีสาระสําคัญ ดังนี้ 1) การตรวจวัดควันดําด้วยเครื่องวัดควันดําระบบวัดความทึบแสงขณะเครื่องยนต์ไม่มีภาระค่าควันดําสูงสุดไม่เกินร้อยละ 30 เดิมร้อยละ 45 และ 2) การตรวจวัดควันดําด้วยเครื่องวัดควันดําระบบกระดาษกรองขณะเครื่องยนต์ไม่มีภาระค่าควันดําสูงสุดไม่เกินร้อยละ 40 เดิมร้อยละ 50 ซึ่งเกณฑ์การตรวจควันดําใหม่ได้มีผลบังคับใช้กับการตรวจวัดควันดํารถที่มาดําเนินการตรวจสภาพรถก่อนจดทะเบียน หรือตรวจสภาพรถก่อนชําระภาษีประจําปีที่สํานักงานขนส่ง และสถานตรวจสภาพรถเอกชน (ตรอ.) ทุกแห่งแล้ว ขบ. จัดผู้ตรวจการออกตรวจวัดควันดําจากท่อไอเสียของรถบรรทุกและรถโดยสารในเขตกรุงเทพมหานครและปริมณฑล รวมถึงการตรวจวัดควันดําบนถนนสายหลักและสายรองทั่วประเทศ พร้อมทั้งติดตามการปฏิบัติหน้าที่และการบังคับใช้กฎหมายของผู้ตรวจการในการออกตรวจวัดควันดําอย่างต่อเนื่อง โดยผลการตรวจสอบ วัดควันดําในเขตพื้นที่กรุงเทพมหานครและปริมณฑล ระหว่างวันที่ 1 ตุลาคม 2565 - 13 มีนาคม 2566 กองตรวจการขนส่งทางบกได้ตรวจรถบรรทุกและรถโดยสารทั้งหมด 55,216 คัน มีรถที่มีค่าควันดําที่เกินกว่ากฎหมายกําหนดและถูกสั่งห้ามใช้รถด้วยการพ่นข้อความ “ห้ามใช้” 274 คัน และผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 13 มีนาคม 2566 สํานักงานขนส่งแต่ละจังหวัดได้จัดเจ้าหน้าที่ออกตรวจควันดํา รถบรรทุกและรถโดยสาร 115,699 คัน มีที่มีค่าควันดําที่เกินกว่ากฎหมายกําหนดและถูกสั่งห้ามใช้รถด้วยการพ่นข้อความ “ห้ามใช้” 865 คัน
รองอธิบดีกรมการขนส่งทางบก กล่าวเพิ่มเติมว่า ขบ. แนะนําให้เจ้าของรถตรวจเช็กและดูแลรักษารถยนต์เบื้องต้น ดังนี้ 1) ให้ทําความสะอาด หรือเปลี่ยนกรองอากาศใหม่ 2) เปลี่ยนกรองน้ํามันเชื้อเพลิง ตามระยะเวลา 3) เปลี่ยนน้ํามันเครื่องและกรองน้ํามันเครื่องตามระยะเวลา 4) ปรับตั้งปั๊มน้ํามันเชื้อเพลิงตั้งจังหวะการฉีดเชื้อเพลิงให้ถูกต้อง และ 5) ตรวจเช็กและปรับตั้งหัวฉีดน้ํามันเชื้อเพลิงให้เป็นละออง และมีแรงดัน เป็นต้น หากตรวจวัดควันดําด้วยระบบวัดความทึบแสงแล้วมีค่าควันดําเกินร้อยละ 30 หรือตรวจวัดควันดําด้วยระบบกระดาษกรองแล้วมีค่าควันดําเกินร้อยละ 40 จะถูกเปรียบเทียบปรับสูงสุด 5,000 บาท และสั่งห้ามใช้รถด้วยการพ่นข้อความ “ห้ามใช้” จนกว่าเจ้าของรถจะนํารถไปแก้ไขสภาพเครื่องยนต์ไม่ให้มีค่าควันดําเกินกําหนด และนํามาตรวจสภาพอีกครั้งจนผ่านการตรวจวัดจึงจะนําไปใช้งานได้
รัฐบาลไทย-ข่าวทำเนียบรัฐบาล-กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 10 @TEN : เติมเต็มศักยภาพ ด้านการเงินการคลังภาครัฐผู้บริหารระดับสูง
วันพุธที่ 15 มีนาคม 2566
15/03/2566
กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 10 @TEN : เติมเต็มศักยภาพ ด้านการเงินการคลังภาครัฐผู้บริหารระดับสูง
นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีเปิดโครงการฝึกอบรมหลักสูตร นักบริหารการเงินการคลังภาครัฐระดับสูง (บงส.) รุ่นที่ 10 (@TEN : เติมเต็มศักยภาพ ด้านการเงินการคลังภาครัฐผู้บริหารระดับสูง) ณ โรงแรมรามาการ์เด้นส์ กรุงเทพฯ
นางสาวกุลยา ตันติเตมิท อธิบดีกรมบัญชีกลาง เปิดเผยภายหลังพิธีเปิดโครงการฝึกอบรมหลักสูตร นักบริหารการเงินการคลังภาครัฐระดับสูง (บงส.) รุ่นที่ 10 (@TEN : เติมเต็มศักยภาพ ด้านการเงินการคลังภาครัฐผู้บริหารระดับสูง) ณ โรงแรมรามาการ์เด้นส์ กรุงเทพมหานคร โดยได้รับเกียรติจากนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานในพิธีเปิดว่า กรมบัญชีกลางในฐานะหน่วยงานกลางที่มีภารกิจในการกํากับ ดูแล และบริหารการใช้จ่ายเงินภาครัฐ ได้ตระหนักถึงความสําคัญของการพัฒนาศักยภาพและการเพิ่มพูนความรู้ความสามารถของบุคลากรด้านการเงินการคลังภาครัฐ โดยเฉพาะผู้บริหารระดับสูงของหน่วยงาน ที่จําเป็นต้องมีความรู้ ความเข้าใจในองค์ความรู้ที่เกี่ยวข้องกับการบริหารจัดการด้านการเงินการคลังของภาครัฐ เพื่อให้สามารถบริหารงานในฐานะผู้บริหารระดับสูงได้อย่างมีประสิทธิภาพ กรมบัญชีกลางจึงได้จัดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) อย่างต่อเนื่อง โดยครั้งนี้เป็นรุ่นที่ 10 ซึ่งมีผู้ที่ผ่านการพิจารณาคัดเลือกตามคุณสมบัติและเข้ารับการฝึกอบรมฯ จํานวนทั้งสิ้น 126 ราย ประกอบด้วยผู้บริหารระดับสูง ระดับรองหัวหน้าส่วนราชการในระดับกรมหรือเทียบเท่าหน่วยงานของรัฐ และผู้บริหารระดับสูงจากภาคเอกชน ซึ่งการฝึกอบรมฯ จะจัดขึ้นระหว่างวันที่ 15 มีนาคม 2566 ถึงวันที่ 1 กันยายน 2566 รวมทั้งสิ้น 198 ชั่วโมง แบ่งเนื้อหาออกเป็น 4 หมวด ได้แก่ 1) ความรู้ด้านเศรษฐกิจเพื่อการพัฒนาประเทศ 2) ความรู้ด้านการเงินการคลังภาครัฐ 3) ความรู้ด้านการบริหารองค์กรยุคใหม่และการสร้างนวัตกรรม 4) การเสริมสร้างประสบการณ์ ซึ่งรูปแบบการฝึกอบรมจะเน้นวิธีการเรียนรู้ที่เหมาะสมสําหรับนักบริหารระดับสูง โดยใช้หลักการเรียนรู้ที่เน้นการมีส่วนร่วม และการเรียนรู้จากประสบการณ์ตรง โดยมีวิทยากรผู้ทรงคุณวุฒิจากภาครัฐและภาคเอกชนมาถ่ายทอดองค์ความรู้และแลกเปลี่ยนความคิดเห็นแก่ผู้เข้ารับการฝึกอบรม เพื่อให้เกิดการบูรณาการความรู้ด้านการบริหารการเงินการคลังและสามารถนําไปประยุกต์ใช้ได้อย่างเป็นรูปธรรม อีกทั้งการจัดฝึกอบรมในครั้งนี้ได้กําหนดมาตรการเพื่อป้องการโรคติดเชื้อไวรัสโคโรนา 2019 (COVID - 19) ตามมาตรการของรัฐบาลอย่างเคร่งครัด
“โครงการฝึกอบรมหลักสูตร บงส. รุ่นที่ 10 กรมบัญชีกลางมีความมุ่งหวังให้ผู้บริหารระดับสูงของหน่วยงานของรัฐและภาคเอกชน เป็นผู้นําด้านการเงินการคลังภาครัฐที่มีวิสัยทัศน์ มีขีดความสามารถสูง สามารถขับเคลื่อนนโยบายการเงินการคลังของภาครัฐให้เกิดประสิทธิภาพและประสิทธิผล ภายใต้กรอบวินัยการคลัง มีความโปร่งใส ตรวจสอบได้ อีกทั้งมีเครือข่ายในการแลกเปลี่ยนเรียนรู้ประสบการณ์ด้านการบริหารการเงินการคลัง อันจะนําไปสู่การพัฒนาองค์กรให้เข้มแข็ง ส่งผลให้การใช้จ่ายเงินงบประมาณของแผ่นดินเกิดประโยชน์สูงสุดและพัฒนาเศรษฐกิจของประเทศต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-“หมอหมัด” ผอ.รพ.จะนะ เดินหน้าจัดโครงการสุนัตหมู่ ให้เยาวชนชายมุสลิมใน จ.สงขลา เข้าถึงการขลิบหนังหุ้มปลายองคชาติที่ปลอดภัยและไม่มีค่าใช้จ่าย
วันพุธที่ 15 มีนาคม 2566
“หมอหมัด” ผอ.รพ.จะนะ เดินหน้าจัดโครงการสุนัตหมู่ ให้เยาวชนชายมุสลิมใน จ.สงขลา เข้าถึงการขลิบหนังหุ้มปลายองคชาติที่ปลอดภัยและไม่มีค่าใช้จ่าย
ผู้อํานวยการโรงพยาบาลจะนะ จังหวัดสงขลา เดินหน้าจัดโครงการสุนัตหมู่เคลื่อนที่ ให้เยาวชนชายมุสลิมเข้าถึงการขลิบหนังหุ้มปลายองคชาติที่ปลอดภัย สะอาด ได้มาตรฐาน และไม่มีค่าใช้จ่าย ทั้งในอําเภอจะนะ และหลายอําเภอในสงขลา
ผู้อํานวยการโรงพยาบาลจะนะ จังหวัดสงขลา เดินหน้าจัดโครงการสุนัตหมู่เคลื่อนที่ ให้เยาวชนชายมุสลิมเข้าถึงการขลิบหนังหุ้มปลายองคชาติที่ปลอดภัย สะอาด ได้มาตรฐาน และไม่มีค่าใช้จ่าย ทั้งในอําเภอจะนะ และหลายอําเภอในสงขลา วันนี้ดําเนินการ 2 ตําบล เป้าหมาย 100 คน ย้ําการขลิบช่วยรักษาความสะอาด ลดการติดเชื้อ
วันนี้ (15 มีนาคม 2566) นายแพทย์หมัด หีมเหม ผู้อํานวยการโรงพยาบาลจะนะ จังหวัดสงขลา กล่าวว่า การขลิบปลายหนังหุ้มอวัยวะเพศชายเป็นสิ่งที่จําเป็นสําหรับมุสลิมชายทุกคน คนไทยเรียกว่า พิธีเข้าสุนัต คือ การขลิบปลายอวัยวะเพศของเด็กมุสลิมชายเมื่อเข้าวัยอันควร คือ อายุระหว่าง 6 - 12 ปี ถือเป็นส่วนหนึ่งของการรักษาความสะอาด ป้องกันการหมักหมมและน้ําปัสสาวะค้าง ซึ่งในด้านการแพทย์เห็นว่า การขลิบหนังหุ้มปลายองคชาติ (Circumcision) เป็นมาตรการที่มีความสําคัญทางสุขวิทยาอย่างมาก เพราะทําให้ดูแลง่ายป้องกันปัญหาปลายตีบเรื้อรัง ป้องกันการติดเชื้อทางเดินปัสสาวะ ลดความเสี่ยงการติดเชื้อเอชไอวีและโรคติดต่อทางเพศสัมพันธ์ รวมถึงมะเร็งองคชาติ รักษาท่อปัสสาวะผิดตําแหน่ง ส่งเสริมความสะอาดและฟื้นฟูระบบอวัยวะสืบพันธุ์ ส่วนผู้หญิงที่เป็นคู่ของผู้ชายที่ขลิบ จะช่วยลดความเสี่ยงของการเกิดโรคติดต่อทางเพศสัมพันธ์ และลดอัตราเสี่ยงการเกิดมะเร็งปากมดลูก
นพ.หมัดกล่าวต่อว่า ปัจจุบันการขลิบหนังหุ้มปลายองคชาติ ทางการแพทย์มีการใช้เครื่องมือที่สะอาดและวิธีการที่ปลอดภัยมากขึ้น ซึ่งหากรับบริการจากคลินิกเอกชนจะมีค่าใช้จ่ายถึงหลักหมื่นบาทต่อคน ทั้งนี้ ตลอด 24 ปี ที่ผ่านมา ตนและทีมบุคลากรทางการแพทย์ ได้จัดบริการผ่าตัดขลิบหนังหุ้มปลายองคชาติให้แก่เด็กและเยาวชนมุสลิมชาย ในโครงการเข้าสุนัตหมู่เคลื่อนที่ช่วงปิดเทอม ทั้งในอําเภอจะนะ ซึ่งประชากรส่วนใหญ่เป็นมุสลิมและอีกหลายอําเภอของจังหวัดสงขลา เพื่อให้เยาวชนได้เข้าถึงบริการทางการแพทย์ที่มีมาตรฐาน สะอาด ปลอดภัย และไม่มีค่าใช้จ่าย แม้ปัจจุบันจะดํารงตําแหน่งผู้อํานวยการโรงพยาบาลจะนะ มีภารกิจในด้านการบริหารโรงพยาบาลมากขึ้น แต่จะยังคงดําเนินการโครงการนี้ต่อไป โดยในวันนี้ออกให้บริการที่ ตําบลบ้านพรุ อําเภอหาดใหญ่และตําบลสํานักขาม อําเภอสะเดา มีเยาวชนกลุ่มเป้าหมายประมาณ 100 คน
************************************************ 15 มีนาคม 2566
รัฐบาลไทย-ข่าวทำเนียบรัฐบาล-การติดตามสถานการณ์ธนาคาร Silicon Valley Bank (SVB) และ ธนาคาร Signature Bank ของประเทศสหรัฐอเมริกาถูกปิดกิจการ
วันพุธที่ 15 มีนาคม 2566
15/03/2566
การติดตามสถานการณ์ธนาคาร Silicon Valley Bank (SVB) และ ธนาคาร Signature Bank ของประเทศสหรัฐอเมริกาถูกปิดกิจการ
กรณีธนาคาร Silicon Valley Bank (SVB) และธนาคาร Signature Bank ในประเทศสหรัฐอเมริกาถูกปิดกิจการ เมื่อวันศุกร์ที่ 10 มี.ค. 2566 สถาบันคุ้มครองเงินฝากได้มีการติดตามสถานการณ์ดังกล่าวอย่างใกล้ชิด
กรณีธนาคาร Silicon Valley Bank (SVB) และธนาคาร Signature Bank ในประเทศสหรัฐอเมริกาถูกปิดกิจการ เมื่อวันศุกร์ที่ 10 มี.ค. 2566 สถาบันคุ้มครองเงินฝากได้มีการติดตามสถานการณ์ดังกล่าวอย่างใกล้ชิด พบว่าปัญหาของธนาคารดังกล่าวมีที่มาจากหลายสาเหตุ ทั้งนี้หน่วยงานทางการที่เกี่ยวข้อง ได้แก่ Federal Deposit Insurance Corporation (FDIC) และ Federal Reserve (Fed) ได้ดําเนินการแก้ไขปัญหาเพื่อลดผลกระทบอย่างรวดเร็ว อย่างไรก็ตาม ปัญหาที่เกิดขึ้นกับธนาคารดังกล่าวนั้น เป็นปัญหาที่เกิดขึ้นในต่างประเทศ สถาบันการเงินของไทยไม่มีธุรกรรมโดยตรงที่เกี่ยวข้องกับธนาคารดังกล่าวและไม่ได้รับผลกระทบจากการถูกปิดกิจการของธนาคารดังกล่าว
สําหรับประเทศไทย การดูแลเสถียรภาพของระบบสถาบันการเงินนั้นมีหลายหน่วยงานที่กํากับดูแล ทั้งนี้การแก้ไขปัญหามีเครื่องมือและวิธีการหลายวิธีขึ้นอยู่กับลักษณะและเหตุการณ์ของสถานการณ์ที่เกิดขึ้น ซึ่งสถาบันคุ้มครองเงินฝากเป็นหนึ่งในหน่วยงาน และหนึ่งในเครื่องมือในการดําเนินการแก้ไขสถานการณ์หากมีปัญหาเกิดขึ้น
ในปัจจุบันสถาบันคุ้มครองเงินฝากคุ้มครองผู้ฝากเงินส่วนใหญ่ในแต่ละสถาบันการเงิน หรือมากกว่าร้อยละ 90 ของผู้ฝากเป็นผู้ฝากเงินที่อยู่ภายใต้วงเงินคุ้มครองผู้ฝากเต็มจํานวน
สถาบันคุ้มครองเงินฝากติดตามสถานการณ์และผลกระทบจากเหตุการณ์ดังกล่าวอย่างใกล้ชิดและต่อเนื่องต่อไป
รัฐบาลไทย-ข่าวทำเนียบรัฐบาล-ผช.ปกอ. ผลักดันบุคลากร สปอ. เสริมความรู้ด้านการเงิน การบัญชี ตามแนวทางกรมบัญชีกลาง สู่การพัฒนาองค์กรอย่างมืออาชีพ
วันพุธที่ 15 มีนาคม 2566
15/03/2566
ผช.ปกอ. ผลักดันบุคลากร สปอ. เสริมความรู้ด้านการเงิน การบัญชี ตามแนวทางกรมบัญชีกลาง สู่การพัฒนาองค์กรอย่างมืออาชีพ
ผู้ช่วยปลัดกระทรวงอุตสาหกรรม ผลักดันบุคลากร สปอ. เสริมความรู้ด้านการเงิน การบัญชี ตามแนวทางกรมบัญชีกลาง สู่การพัฒนาองค์กรอย่างมืออาชีพ
เมื่อวันที่ 14 มีนาคม 2566 เวลา 09.00 น. นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เป็นประธานเปิดโครงการการสัมมนาเชิงปฏิบัติการ เรื่อง การตรวจสอบความถูกต้องของรายการทางบัญชีตามรายงานทางการเงินและแนวทางแก้ไขปัญหาและข้อผิดพลาดทางบัญชีในระบบ New GFMIS Thai ของสํานักงานปลัดกระทรวงอุตสาหกรรม (ส่วนกลางและส่วนภูมิภาค) มีวัตถุประสงค์เพื่อให้เจ้าหน้าที่และผู้ที่เกี่ยวข้องได้รับความรู้ความเข้าใจอย่างต่อเนื่องในการปฏิบัติงานด้านการเงิน การบัญชี โดยสามารถปฏิบัติงานและแก้ไขปัญหาอุปสรรคได้อย่างถูกต้อง ครบถ้วน ตามแนวปฏิบัติที่กรมบัญชีกลางกําหนด ซึ่งมีนางสาวสุเนตรา เศวตไพบูลย์กิจ นักบัญชีชํานาญการพิเศษ กรมบัญชีกลาง ให้เกียรติเป็นวิทยากรบรรยาย เรื่อง “การตรวจสอบความถูกต้องของรายการทางบัญชีตามรายงานทางการเงิน” และ นางสาวสุชัญญา แช่มชูกลิ่น นักบัญชีชํานาญการ เป็นวิทยากรบรรยาย เรื่อง “แนวทางแก้ไขปัญหาและข้อผิดพลาดทางบัญชี” ให้กับข้าราชการและเจ้าหน้าที่ผู้ปฏิบัติงานด้านการเงิน การบัญชีของสํานักงานปลัดกระทรวงอุตสาหกรรม(ส่วนกลางและส่วนภูมิภาค) โดยมี นางสาวชลาริน นิลพิฤกษ์ ผู้อํานวยการกองกลาง กล่าวรายงาน ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครนักศึกษาใหม่ ประจำปีการศึกษา 2566
วันพุธที่ 15 มีนาคม 2566
สถาบันการบินพลเรือน เปิดรับสมัครนักศึกษาใหม่ ประจําปีการศึกษา 2566
...
สถาบันการบินพลเรือน เปิดรับสมัครนักศึกษาใหม่ ประจําปีการศึกษา 2566 รอบรับตรง
สถาบันการบินพลเรือน กระทรวงคมนาคม รับสมัครสอบคัดเลือกเข้าศึกษาหลักสูตรวิชาภาคพื้น ระดับปริญญาโท ระดับปริญญาตรี ระดับประกาศนียบัตรวิชาชีพชั้นสูง ระดับเทียบเท่าระดับอนุปริญญา ประจําปีการศึกษา 2566
ด้วยสถาบันการบินพลเรือน กําหนดเปิดรับสมัครบุคคลเข้าศึกษาระดับปริญญาโท ระดับปริญญาตรี ระดับประกาศนียบัตรวิชาชีพชั้นสูง ระดับเทียบเท่าระดับอนุปริญญา ประจําปีการศึกษา 2566 โดยมีรายละเอียดดังนี้
รอบรับตรง ตั้งแต่วันที่ 15 มีนาคม - 28 เมษายน 2566
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620 3621 2210 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-จับกัง1! หายห่วง หลังสั่ง กสร.ประสานนายจ้าง "ไรเดอร์สะดวกซื้อ" จ่ายค่าจ้างแล้ว
วันพุธที่ 15 มีนาคม 2566
15/03/2566
จับกัง1! หายห่วง หลังสั่ง กสร.ประสานนายจ้าง "ไรเดอร์สะดวกซื้อ" จ่ายค่าจ้างแล้ว
จับกัง1! หายห่วง หลังสั่ง กสร.ประสานนายจ้าง "ไรเดอร์สะดวกซื้อ" จ่ายค่าจ้างแล้ว
รัฐมนตรีว่าการกระทรวงแรงงาน หายห่วง กรณีพนักงานไรเดอร์ร้านสะดวกซื้อแห่งหนึ่งไม่ได้รับค่าจ้าง สั่งกรมสวัสดิการและคุ้มครองแรงงาน เร่งตรวจสอบข้อเท็จจริงและประสานนายจ้างผู้ว่าจ้างจ่ายค่าจ้างแทนซับคอนแทรคครบถ้วนแล้ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กรณีสื่อออนไลน์นําเสนอข่าว “ไรเดอร์ 70 คน ร้องไม่ได้ค่าจ้างครึ่งเดือน” เมื่อวันที่ 14 มีนาคม 2566 พนักงานไรเดอร์ร้านสะดวกซื้อกว่า 70 คน ร้องเรียนเพจสายไหมต้องรอด มายังผม ผ่านทางโฆษกกระทรวงแรงงาน (การเมือง) ว่าไม่ได้รับค่าจ้างกว่าครึ่งเดือนนั้น ผมได้สั่งการให้กรมสวัสดิการและคุ้มครองแรงงานเร่งดําเนินการตรวจสอบข้อเท็จจริงทันที เบื้องต้นได้รับรายงานว่า พนักงานตรวจแรงงานสํานักงานสวัสดิการและคุ้มครองแรงงานกรุงเทพมหานครพื้นที่ 1 (สรพ.1) โทรศัพท์ประสานนายจ้างที่เป็นผู้ว่าจ้างซับคอนแทรค มีสํานักงานใหญ่ตั้งอยู่ เขตสาทร กรุงเทพมหานคร ได้จ้างผู้รับจ้างงานช่วง (Sub-contractor) ส่งลูกจ้างไปทํางานเป็นไรเดอร์ร้านสะดวกซื้อกว่า 70 สาขาๆ ละ 1 คน ทําหน้าที่ส่งสินค้าให้แก่ลูกค้า โดยรับเงินค่าแรงและค่าตอบแทนจากผู้รับจ้างงานช่วงโดยตรง เมื่อทราบว่าซับคอยแทรคมีการค้างจ่ายค่าจ้าง ค่าตอบแทนกว่าครึ่งเดือน เพื่อบรรเทาความเดือดร้อนนายจ้างจึงจ่ายค่าจ้างให้แก่ไรเดอร์ร้านสะดวกซื้อกลุ่มนี้แทนซับคอนแทรคครบถ้วนแล้ว อย่างไรก็ตาม ผมขอความร่วมมือนายจ้าง เจ้าของสถานประกอบกิจการ ลูกจ้าง ให้ทุกฝ่ายอยู่ร่วมกันด้วยความเข้าอกเข้าใจกัน รู้สิทธิหน้าที่ของแต่ละฝ่าย เพื่อให้เกิดความเป็นธรรมในการจ้างงานต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า หากนายจ้าง เจ้าของสถานประกอบกิจการ ลูกจ้าง และประชาชนทั่วไป มีข้อสงสัยเกี่ยวกับปัญหากฎหมายคุ้มครองแรงงานสามารถปรึกษาพนักงานตรวจแรงงาน ได้ที่ สายด่วน 1506 กด 3 หรือ 1546 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ รับทราบและติดตามสถานการณ์ธนาคารพาณิชย์ในสหรัฐฯ อย่างใกล้ชิด
วันพุธที่ 15 มีนาคม 2566
15/03/2566
​โฆษกรัฐบาลเผย นายกฯ รับทราบและติดตามสถานการณ์ธนาคารพาณิชย์ในสหรัฐฯ อย่างใกล้ชิด
พร้อมสั่งการให้หน่วยงานที่เกี่ยวข้องติดตาม ประเมินสถานการณ์ พร้อมป้องกัน และเตรียมความพร้อมไม่ให้เกิดปัญหากับระบบของไทย
วันนี้ (15 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ธนาคารพาณิชย์ในสหรัฐฯ ประสบปัญหา จนทําให้เกิดความกังวลในภาคการเงินทั่วโลก รวมทั้งได้สั่งการให้หน่วยงานที่เกี่ยวข้องติดตามประเมินสถานการณ์อย่างใกล้ชิด พร้อมป้องกัน และเตรียมรับมือหากส่งผลกระทบถึงไทย
โฆษกประจําสํานักนายกรัฐมนตรี กล่าวว่า หน่วยงานด้านเศรษฐกิจการคลังของไทยได้ติดตามสถานการณ์ดังกล่าว และประเมินผลกระทบที่อาจเกิดขึ้นต่อประเทศไทยอย่างใกล้ชิด โดยกระทรวงการคลังได้ประเมินเบื้องต้นว่าเหตุการณ์ดังกล่าวยังไม่ส่งผลกระทบต่อประเทศไทยโดยตรง แต่อย่างไรก็ดี ก็จะติดตามสถานการณ์ดังกล่าวอย่างต่อเนื่อง และมีความพร้อมที่จะดําเนินการในส่วนที่เกี่ยวข้อง เพื่อรักษาเสถียรภาพระบบการเงินของประเทศไทยให้มีความเข้มแข็งต่อไป
โฆษกประจําสํานักนายกรัฐมนตรียังกล่าวเพิ่มเติมว่า ในส่วนของธนาคารแห่งประเทศไทย (ธปท.) ก็ได้ติดตามสถานการณ์และผลกระทบต่าง ๆ อย่างใกล้ชิดเช่นเดียวกัน โดยเห็นว่าผลกระทบจากกรณีดังกล่าวต่อเสถียรภาพระบบการเงินไทยมีจํากัด เนื่องจากธนาคารพาณิชย์ไทยมีธุรกรรมโดยตรงกับ ธนาคารสหรัฐฯ ที่ประสบปัญหาน้อย และ ธปท. กํากับดูแลธุรกรรมเกี่ยวกับสินทรัพย์ดิจิทัล และ venture capital ที่เข้มงวด เพื่อป้องกันผลกระทบจากความเชื่อมโยงระหว่างกลุ่มธนาคารพาณิชย์ต่อเงินฝากของประชาชน
“นายกฯ ติดตามสถานการณ์อย่างใกล้ชิด พร้อมกําชับและสั่งการให้หน่วยงานที่เกี่ยวข้องติดตาม ประเมิน พิจารณา และพร้อมที่จะดําเนินการในส่วนที่เกี่ยวข้อง เพื่อรักษาเสถียรภาพระบบการเงินของประเทศไทยให้มีความเข้มแข็ง นายกรัฐมนตรีเชื่อมั่นในการเงินการคลังไทยมีความมั่นคงและมีเสถียรภาพ พร้อมรองรับสถานการณ์ที่มีความผันผวน” นายอนุชาฯ กล่าว
รัฐบาลไทย-ข่าวทำเนียบรัฐบาล-กบข. ย้ำไม่ได้ลงทุนในธนาคารสหรัฐที่โดนสั่งปิด
วันพุธที่ 15 มีนาคม 2566
15/03/2566
กบข. ย้ําไม่ได้ลงทุนในธนาคารสหรัฐที่โดนสั่งปิด
จากกรณีธนาคารใหญ่ในสหรัฐฯ 3 แห่ง ได้แก่ Silicon Valley Bank (SVB), Signature Bank และ Silvergate Bank ประสบปัญหาการขาดสภาพคล่องจนถูกสั่งปิดกิจการและถูกควบคุมโดยหน่วยงานภาครัฐนั้น
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ไม่มีการลงทุนในหุ้นหรือตราสารหนี้ของธนาคารทั้ง 3 แห่ง หรือสินทรัพย์ดิจิทัลแต่อย่างใด วิกฤตการณ์ดังกล่าวเป็นความผิดพลาดจากนโยบายและการบริหารจัดการทรัพย์สิน (Asset) และหนี้สิน (Liabilities) ของ SVB ซึ่งเหตุการณ์ที่เกิดขึ้นจะไม่ขยายวงกว้างและลุกลามไปยังอุตสาหกรรมอื่น ๆ แต่อาจส่งผลกระทบต่ออุตสาหกรรมเทคโนโลยีของสหรัฐฯ ในระยะสั้นเท่านั้น เนื่องจากสหรัฐฯ ได้ออกมาตรการควบคุมและจํากัดผลกระทบให้อยู่ในวงแคบ เพื่อลดความตื่นตระหนกของประชาชน และฟื้นความเชื่อมั่นต่อเศรษฐกิจสหรัฐฯ พร้อมยืนยันเสถียรภาพของระบบการเงินของสหรัฐฯ ว่ายังมีความแข็งแกร่ง
โดย กบข. มองว่า ตลาดลงทุนยังมีความผันผวนจากความไม่แน่นอนของนโยบายอัตราดอกเบี้ย ภาวะเงินเฟ้อ การขาดความเชื่อมั่นจากนักลงทุน รวมถึงกลุ่ม Venture capital Private equity และ Startup จะมีความสามารถในการเข้าถึงแหล่งเงินทุนน้อยลง สิ่งที่เกิดขึ้นจะกระทบกับกําไรและงบดุลของกลุ่มธนาคาร และเป็นสัญญาณเชิงลบต่อตลาดหุ้นสหรัฐฯ และตลาดหุ้นทั่วโลก ประกอบกับอัตราผลตอบแทนพันธบัตรรัฐบาลสหรัฐฯ 2 ปี และ 10 ปี ได้ปรับตัวลงอย่างรุนแรง ประมาณ 40-70bps สะท้อนถึงการคาดการณ์ว่า ธนาคารกลางสหรัฐ (FED) อาจชะลอการปรับขึ้นอัตราดอกเบี้ยออกไป ซึ่งอาจส่งผลกระทบต่อพอร์ตการลงทุนโดยรวมของ กบข.
อย่างไรก็ตาม กบข. ได้ติดตามสถานการณ์การลงทุนอย่างใกล้ชิด และได้ดําเนินนโยบายการลงทุนอย่างรอบคอบและระมัดระวัง เพื่อมุ่งหวังสร้างผลตอบแทนที่ดีในระยะยาวให้แก่สมาชิก
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.20 ล้านคน มีมูลค่าสินทรัพย์สุทธิประมาณ 1.22 ล้านล้านบาท (ข้อมูล ณ 28 ก.พ. 2566)
รัฐบาลไทย-ข่าวทำเนียบรัฐบาล-กรรมการผู้จัดการ ธอส. คว้ารางวัล TOP CEO 2 ปีติดต่อกัน ขณะที่ ธอส. คว้ารางวัลแบรนด์โดดเด่นประจำปี Outstanding Brands
วันพุธที่ 15 มีนาคม 2566
15/03/2566
กรรมการผู้จัดการ ธอส. คว้ารางวัล TOP CEO 2 ปีติดต่อกัน ขณะที่ ธอส. คว้ารางวัลแบรนด์โดดเด่นประจําปี Outstanding Brands
กรรมการผู้จัดการ ธอส. รับรางวัลสุดยอดผู้นําซีอีโอแห่งปี 2022 (TOP CEO) และรางวัลแบรนด์โดดเด่นประจําปี 2022 (Outstanding Brands) ในงาน "2022 Asia CEO Summit & Award Ceremony Thailand" โดยมี รมว.ท่องเที่ยวและกีฬา เป็นประธานมอบรางวัล
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เข้ารับรางวัลสุดยอดผู้นําซีอีโอแห่งปี 2022 (TOP CEO) และรางวัลแบรนด์โดดเด่นประจําปี 2022 (Outstanding Brands) ในงาน "2022 Asia CEO Summit & Award Ceremony Thailand" โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีมอบรางวัล ซึ่งจัดขึ้นโดยบริษัท อินฟลูเอ็นเชี่ยล แบรนด์ ประเทศสิงคโปร์ ผู้เชี่ยวชาญด้านการวิจัยและสํารวจข้อมูลเชิงลึกของผู้บริโภคในเอเชีย และบริษัท นิโอ ทาร์เก็ต จํากัด ที่ปรึกษาประชาสัมพันธ์ด้านการสื่อสารองค์กรในประเทศไทย โดยร่วมกันคัดเลือกบุคลากร และหน่วยงานที่ผ่านเกณฑ์การพิจารณา และผลสํารวจกลุ่มผู้บริโภค Gen Y ในประเทศไทย เพื่อรวบรวมความเห็น หรือความชื่นชอบที่ผู้บริโภคมีต่อแบรนด์ต่าง ๆ เป็นแบรนด์ที่อยู่ในใจ และมีอิทธิพลต่อประชาชนสูงสุด โดยนายฉัตรชัย ศิริไล กรรมการผู้จัดการ ธอส. ถือเป็นผู้บริหารสูงสุดของหน่วยงานรัฐวิสาหกิจเพียงรายเดียวที่ได้รับรางวัลสุดยอดผู้นําซีอีโอแห่งปี(TOP CEO) 2 ปีติดต่อกัน ในฐานะผู้บริหารองค์กรที่มีคุณสมบัติโดดเด่นด้านการบริหาร มีวิสัยทัศน์กว้างไกล และสามารถสร้างความแข็งแกร่งแก่ธนาคารให้เติบโตได้อย่างมั่นคงและยั่งยืน ขณะที่รางวัลแบรนด์โดดเด่ประจําปี(Outstanding Brands) มอบให้กับ ธอส. ในฐานะเป็นแบรนด์ที่มีการเติบโตอย่างต่อเนื่องและมีแนวทางการสร้างแบรนด์ที่ยอดเยี่ยม ทั้งนี้ พิธีมอบรางวัลดังกล่าวจัดขึ้น ณ ห้องแกรนด์บอลรูม โรงแรมชาเทรียม แกรนด์ กรุงเทพฯ
รัฐบาลไทย-ข่าวทำเนียบรัฐบาล-Cabinet approves additional subsidy of cooking gas expense for state welfare card holders
วันพุธที่ 15 มีนาคม 2566
15/03/2566
Cabinet approves additional subsidy of cooking gas expense for state welfare card holders
Cabinet approves additional subsidy of cooking gas expense for state welfare card holders
March 14, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved 150 million Baht in budget to subsidize cooking gas expenses for approx. 7.5 million state welfare card holders.
The approval will offer the subsidy of 20 Baht/person/3 months, in addition to 80 Baht/person/3 months approved earlier on February 28, 2023. This makes 100 Baht/person/3 months in subsidy to state welfare card holders to be used for cooking gas expenses during April and June 2023. The aim is to alleviate financial burden of low-income earners.
รัฐบาลไทย-ข่าวทำเนียบรัฐบาล-มาแล้ว! ประกันรายได้ข้าวโพดเลี้ยงสัตว์ ปี 65/66 พร้อมมาตรการสินเชื่อดอกเบี้ยต่ำ รัฐชดเชยดอกเบี้ยให้ถึง 3%
วันพุธที่ 15 มีนาคม 2566
มาแล้ว! ประกันรายได้ข้าวโพดเลี้ยงสัตว์ ปี 65/66 พร้อมมาตรการสินเชื่อดอกเบี้ยต่ํา รัฐชดเชยดอกเบี้ยให้ถึง 3%
.....
ที่ประชุม ครม. (14 มี.ค. 66) เห็นชอบหลักการโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2565/2566 วงเงิน 716.10 ล้านบาท และมาตรการคู่ขนาน ได้แก่ โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร วงเงินสินเชื่อ 1,000 ล้านบาท
.
โครงการประกันรายได้ฯ รอบใหม่นี้ จะยังคงยึดหลักการและเงื่อนไขเดิม โดยประกันราคาข้าวโพดเลี้ยงสัตว์ ณ ความชื้น 14.5% ในราคา 8.5 บ./กก. สูงสุด 30 ไร่/ครัวเรือน (ไม่ซ้ําแปลง) สําหรับเกษตรกรที่ขึ้นทะเบียนกับกรมส่งเสริมการเกษตรและแจ้งเพาะปลูกตั้งแต่วันที่ 1 มิ.ย. 65 - 31 พ.ค. 66 ระยะการจ่ายเงิน 12 งวด เริ่ม 20 พ.ย. 65 - 31 ต.ค. 66 ทั้งนี้ ในช่วงเดือน พ.ย. 65 - มี.ค. 66 ข้าวโพดเลี้ยงสัตว์มีราคาสูงกว่าราคาประกัน ทําให้ไม่ต้องจ่ายเงินชดเชยรวม 5 งวด
.
นอกจากนี้ ครม. ได้เคาะโครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/2566 วงเงินสินเชื่อ 1,000 ล้านบาท ซึ่งเป็นมาตรการคู่ขนานเพื่อสนับสนุนสินเชื่อแก่กลุ่มสหกรณ์ กลุ่มเกษตรกร และกลุ่มวิสาหกิจชุมชน เป็นทุนหมุนเวียนในการรับซื้อข้าวโพดเลี้ยงสัตว์จากเกษตรกรในอัตราดอกเบี้ยต่ํา 4% ต่อปี (ผู้กู้จ่ายดอกเบี้ยเพียง 1% ต่อปี ส่วนอีก 3% ต่อปี รัฐบาลจะชดเชยให้) ระยะการกู้ไม่เกิน 12 เดือน โดยโครงการฯ จะเริ่มตั้งแต่วันที่ ครม. อนุมัติ - 30 มิ.ย. 67
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมร่วมเป็นเกียรติและมอบรางวัลการแข่งขันเต้นนานาชาติ ATOD International Dance Competition 2023
วันพุธที่ 15 มีนาคม 2566
รัฐมนตรีว่าการกระทรวงวัฒนธรรมร่วมเป็นเกียรติและมอบรางวัลการแข่งขันเต้นนานาชาติ ATOD International Dance Competition 2023
รัฐมนตรีว่าการกระทรวงวัฒนธรรมร่วมเป็นเกียรติและมอบรางวัลการแข่งขันเต้นนานาชาติ ATOD International Dance Competition 2023
รัฐมนตรีว่าการกระทรวงวัฒนธรรมร่วมเป็นเกียรติและมอบรางวัลการแข่งขันเต้นนานาชาติ ATOD International Dance Competition 2023
เมื่อวันที่ 14 มีนาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นเกียรติและมอบรางวัลการแข่งขันเต้นนานาชาติ (ATOD International Dance Competition 2023) ในรอบการแข่งขัน ประจําวันที่ 13 มีนาคม 2566 เพื่อชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมี H.E. Sibille de Cartier d’Yves เอกอัครราชทูตราชอาณาจักรเบลเยียมประจําประเทศไทย Ms. Kaye Emmett - ATODI President
หม่อมหลวงปรียพรรณ ศรีธวัช นายกสมาคมเอทีโอดีเพื่อพัฒนาเด็กและเยาวชน เด็กและเยาวชนที่เข้าร่วมแข่งขัน เข้าร่วม ณ โรงละครอักษรา คิง เพาเวอร์ คอมเพล็กซ์ กรุงเทพฯ
กระทรวงวัฒนธรรม โดยสํานักงานศิลปวัฒนธรรมร่วมสมัย กระทรวงการท่องเที่ยวและกีฬา และสมาคมเอทีโอดีเพื่อพัฒนาเด็กและเยาวชน จัดการแข่งขันเต้นนานาชาติ (ATOD International Dance Competition 2023) ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยเวทีการแข่งขันนี้ เป็นเวทีนานาชาติ ที่เปิดโอกาสให้เยาวชนกว่า 1,700 คน จากทั่วโลกได้มีโอกาสแสดงความสามารถด้านการเต้น ในบรรยากาศที่อบอุ่นเป็นมิตร ทั้งนี้ งานดังกล่าวจัดขึ้นระหว่างวันที่ 11 - 19 มีนาคม 2566 ณ โรงละครอักษรา คิง เพาเวอร์ ถนนรางน้ํา กรุงเทพฯ โดยมีทูตานุทูตจากนานาประเทศร่วมเป็นประธานมอบรางวัลบนเวทีการแข่งขันทุกวัน
รัฐบาลไทย-ข่าวทำเนียบรัฐบาล-“ชัยวุฒิ” ร่วมเวที WSIS Forum 2023 หนุนประเทศสมาชิกเสริมเกราะ ระวังภัยโลกไซเบอร์ร่วมกัน
วันพุธที่ 15 มีนาคม 2566
“ชัยวุฒิ” ร่วมเวที WSIS Forum 2023 หนุนประเทศสมาชิกเสริมเกราะ ระวังภัยโลกไซเบอร์ร่วมกัน
“ชัยวุฒิ” ร่วมเวที WSIS Forum 2023 หนุนประเทศสมาชิกเสริมเกราะ ระวังภัยโลกไซเบอร์ร่วมกัน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ในฐานะผู้เเทนไทย ร่วมงาน World Summit on the Information Society Forum ประจําปี 2023 (WSIS Forum 2023) จัดโดย สหภาพโทรคมนาคมระหว่างประเทศ (ITU) และองค์การระหว่างประเทศภายใต้สหประชาชาติ ระหว่างวันที่ 13 – 17 มีนาคม 2566 ณ ศูนย์การประชุมนานาชาตินครเจนีวา ประเทศสวิตเซอร์แลนด์
ทั้งนี้ รัฐมนตรีว่าการกระทรวงดิจิทัลเพื่อเศรษฐกิจเเละสังคมของไทย ได้ร่วมกล่าวถ้อยแถลงในการประชุม High-Level Policy Session หัวข้อ “Building confidence and security in the use of ICTs” โดยกล่าวถึงความสําคัญของนโยบายการพัฒนาโครงสร้างพื้นฐาน และกฎหมายด้านดิจิทัลของไทยที่พร้อมรับมือกับความมั่นคงปลอดภัยไซเบอร์ รวมถึงความมุ่งมั่นของรัฐบาลไทยในการแก้ไขปัญหาอาชญากรรมออนไลน์อย่างจริงจัง โดยเฉพาะการจัดทําร่างพระราชกําหนดมาตรการป้องกันปราบปรามอาชญากรรมทางเทคโนโลยี ซึ่งเป็นกฎหมายใหม่ ที่ทันต่อภัยคุกคาม และส่งเสริมประสิทธิภาพการทํางานของหน่วยงานต่าง ๆ ร่วมกัน เพื่อช่วยแก้ปัญหาได้อย่างทันท่วงที ในการประชุมดังกล่าว รัฐมนตรีชัยวุฒิ ได้เสนอแนวทางร่วมแก้ปัญหา online scams ที่เป็นปัญหาของทุกประเทศทั่วโลก และต้องใช้ความร่วมมือระหว่างประเทศในการแก้ปัญหา
นอกจากนี้ นายชัยวุฒิ ยังได้หารือทวิภาคีร่วมกับ Dr. Mohammed Saud Al Tamimi ตําแหน่ง Governor of the Communications, Space and Technology Commission (CST) จากประเทศซาอุดิอาระเบีย โดยมีประเด็นหารือที่สําคัญ คือ การสนับสนุนงานของ ITU ในเรื่องการเชื่อมต่ออินเทอร์เน็ตให้ครอบคลุมประชากรโลก โดยเฉพาะการเชื่อมต่ออินเทอร์เน็ตที่ไม่จําเป็นต้องพึ่งพาโครงข่ายภาคพื้นดิน แต่สามารถใช้โครงข่ายดาวเทียมในการเชื่อมโยง ซึ่งช่วยประหยัดเวลาและงบประมาณในการดําเนินการ อีกทั้ง ประเทศซาอุดิอาระเบีย ยังสนใจทําความร่วมมือ (MoU) ด้านการพัฒนาเทคโนโลยีสารสนเทศและการสื่อสารร่วมกับประเทศไทย
สําหรับการประชุม WSIS เป็นการประชุมระดับโลกที่สําคัญด้านโทรคมนาคมและสารสนเทศ ที่จัดเป็นประจําทุกปี เพื่อผลักดันให้ประชากรทั่วโลกสามารถเข้าถึงอินเทอร์เน็ตเพิ่มมากขึ้น และบรรลุเป้าหมายการพัฒนาที่ยั่งยืนภายในปี 2030 โดยมีผู้แทนจากประเทศสมาชิก ITU จํานวน 193 ประเทศเข้าร่วมการประชุม ทั้งผู้แทนระดับรัฐมนตรีเข้าร่วมกว่า 30 ประเทศ ได้แก่ สหรัฐอเมริกา เยอรมนี ซาอุดิอาระเบีย ญี่ปุ่น ฟิลิปปินส์ อิหร่าน สหรัฐอาหรับเอมิเรตส์ เคนยา ไนจีเรีย แกมเบีย ติมอร์เลสเต และผู้แทนระดับสูงจากองค์การระหว่างประเทศภายใต้สหประชาชาติ เช่น เลขาธิการสหประชาชาติ เลขาธิการ WIPO และ เลขาธิการ UPU เป็นต้น
_____________________
รัฐบาลไทย-ข่าวทำเนียบรัฐบาล-ที่ปรึกษารัฐมนตรี ก.อุตฯ สุชาติ เยี่ยมชมฟาร์มกัญชงกัญชาที่มีมาตรฐานการรับรอง GAP/ GACP ของ บริษัท แอมเบอร์ ฟาร์ม จำกัด
วันพุธที่ 15 มีนาคม 2566
15/03/2566
ที่ปรึกษารัฐมนตรี ก.อุตฯ สุชาติ เยี่ยมชมฟาร์มกัญชงกัญชาที่มีมาตรฐานการรับรอง GAP/ GACP ของ บริษัท แอมเบอร์ ฟาร์ม จํากัด
ที่ปรึกษารัฐมนตรีว่าการกระทรวงอุตสาหกรรม เยี่ยมชมฟาร์มกัญชงกัญชาที่มีมาตรฐานการรับรอง GAP/ GACP ของ บริษัท แอมเบอร์ ฟาร์ม จํากัด
วันนี้ (15 มีนาคม 2566) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เยี่ยมชมโรงปลูกกัญชากัญชงของ บริษัท แอมเบอร์ ฟาร์ม จํากัด หนึ่งในโครงการร่วมวิจัยที่ได้รับการสนับสนุนจากทางสถาบันเทคโนโลยีพระจอมเกล้าเจ้าคุณทหารลาดกระบัง (สจล.)โดยมี ดร.ชลิตา มัธยมบุรุษ รักษาการแทนรองผู้อํานวยการสํานักบริหารงานวิจัยและนวัตกรรมพระจอมเกล้าลาดกระบัง (KRIS) ผศ.ลือพงษ์ ลือนาม รองคณบดีคณะเทคโนโลยีการเกษตร และทีมงานของบริษัท แอมเบอร์ ฟาร์ม จํากัด เป็นผู้ช่วยในการดําเนินการ โดยโครงการร่วมวิจัยนี้ถือเป็นโครงการตัวอย่างที่ได้รับการรับรองมาตรฐาน GAP (Good Agricultural Practices) จาก กรมวิชาการเกษตร และอยู่ระหว่างดําเนินการทํา GACP WHO จาก SGS โดยการเข้าเยี่ยมชมครั้งนี้ได้มุ่งเน้นถึงโครงการวิจัย นวัตกรรม และเทคโนโลยี รวมไปถึงมาตรฐานการปลูกที่สมบูรณ์ ครบวงจร
บริษัท แอมเบอร์ ฟาร์ม จํากัด เป็นบริษัท ที่จัดทําโครงการวิจัยในรูปแบบของโรงงานผลิตพืช (Plant Factory) ระดับ Medical-Grade โดยได้รับการรับรองมาตรฐาน GAP ในด้านคุณภาพของแหล่งน้ํา พื้นที่ในการปลูก สารอาหาร วัสดุที่ใช้ การจัดการกระบวนการผลิต การเก็บเกี่ยว และอื่น ๆ จาก กรมวิชาการเกษตร การปลูกนั้นจะใช้แบบระบบปิด (Indoor Cultivation) ที่สามารถควบคุมสภาวะแวดล้อมในการเจริญเติบโตของพืชได้อย่างเหมาะสม โดยมีการออกแบบคลื่นแสงและใช้เทคโนโลยีขั้นสูงควบคู่กับระบบ IoT เต็มรูปแบบ ทําให้สามารถเก็บเกี่ยวผลผลิตได้ปีละหลายรอบ และได้ผลผลิตที่มีคุณภาพสูง ปราศจากศัตรูพืช จุดประสงค์เพื่อให้นําไปใช้ประโยชน์ได้ในด้านการแพทย์ อุตสาหกรรมอาหาร วัตถุดิบอาหารสัตว์ และอุตสาหกรรมอื่น ๆ ตามมาตรฐานระดับสากล รวมถึงการสร้างประโยชน์สูงสุดแก่สังคม เพื่อก้าวไปสู่การเป็นโครงการชั้นนําระดับอาเซียน นอกจากนี้ทางบริษัท แอมเบอร์ ฟาร์ม จํากัด ยังได้มีการจัดทําห้องปฏิบัติการทดสอบสารสําคัญด้วยเครื่อง HPLC ที่สามารถตรวจสอบสารแคนนาบินอยด์ได้ทั้งหมด 16 สาร จุดประสงค์เพื่อการควบคุมคุณภาพของวัตถุดิบ และกําลังเข้าสู่กระบวนการรับรองมาตรฐาน GACP WHO (Good agricultural and collection practices for medical plants) รวมไปถึงมาตรฐาน ISO/IEC 17025 เพื่อการส่งออกวัตถุดิบที่มีคุณภาพ และเพื่อให้บริการการทดสอบสารสําคัญได้อย่างมีประสิทธิภาพ